wickkiey/tamil-wikipedia-markdown huggingface dataset:
# அனுக்ரா நாராயண் சின்கா


பீகார் விபூதி என்று அழைக்கப்படும் முனைவர் **அனுக்ரா நாராயண் சின்கா (Dr. Anugrah Narayan Sinha)** ( 1887 சூன் 18 - 1957 சூலை 5) இவர் ஓர் இந்திய தேசியவாத அரசியல்வாதியும், சம்பரண் சத்தியாக்கிரகத்தில் பங்கேற்றவரும் மற்றும் காந்தியவாதியுமாவார். மேலும் இவர், நவீன பீகாரை கட்டமைத்தவர்களில் ஒருவராவார். பீகாரின் முதல் துணைத் முதல்வராகவும், பீகார் மாநிலத்தின் முதல் நிதியமைச்சராகவும் இருந்தார். (1946-1957). மேலும், இவர் இந்திய அரசியலமைப்புச் நிர்ணய சபையின் உறுப்பினராகவும் இருந்தார். இவர் இந்திய அரசியலமைப்பை எழுதத் தேர்ந்தெடுக்கப்பட்டார் மேலும் அதன் முதல் நாடாளுமன்றத்தில் ஒரு உறுப்பினராக பணியாற்றினார். தொழிலாளர், உள்ளாட்சி, அரசு, பொதுப்பணி, வழங்கல் மற்றும் விலை கட்டுப்பாடு, சுகாதாரம் மற்றும் வேளாண்மை உள்ளிட்ட பல இலாகாக்களையும் இவர் வகித்தார்.  

## காந்தியின் தோழர்
பாபு சாகேப் என்று அன்பாக அழைக்கப்படும் ஏ.என். சின்கா, சுதந்திர போராட்ட காலத்தின் போது மகாத்மா காந்தியின் மிக நெருங்கிய கூட்டாளியாக இருந்தார். மேலும் பீகார் கேசரி முனைவர் சிறி கிருட்டிணா சின்காவுடன் பீகாரில் காந்திய இயக்கத்தை வழிநடத்த பணியாற்றினார்  

## துணை முதலமைச்சர்
இராஜேந்திர பிரசாத்துக்குப் பிறகு பீகாரில் இருந்து இந்திய சுதந்திர இயக்கத்தின், முன்னணி தேசியவாதிகளில் ஒருவரான இவர் மாநில சட்டசபையில் காங்கிரசு கட்சியின் துணை முதலமைச்சராக தேர்ந்தெடுக்கப்பட்டார். 1952 இல் நடைப்பெற்ற பீகார் பொதுத் தேர்தலில் காங்கிரசு கட்சி அதிக அளவில் வெற்றி பெற்ற போது மீண்டும் தேர்தெடுக்கப்பட்டார். ஜெய் பிரகாஷ் நாராயண் தனது *அமாரே அனுக்ரா பாபு* என்ற கட்டுரையில், "நவீன காலங்களில், நமது அனுக்ரா பாபுவைப் போலவே பீகாரிற்கு கடன்பட்டிருப்பது அரிதான ஒரு சிலரே. இவர் நவீன பீகாரை கட்டமைப்பதில் முன்னணித் தலைவர்களில் ஒருவராக இருந்தார். பல ஆண்டுகளாக பீகார் இவரது தலைமையைப் பெற்றது. பீகார் நிலத்தின் இந்த பெரிய மகனுக்கு இந்த மாநில மக்கள் கடன்பட்டிருக்கிறார்கள்." என்று எழுதினார்.  

## ஆரம்ப கால வாழ்க்கை
அனுக்ரா நாராயண் சின்கா விசுவேசுவர் தயால் சின்காவுக்கு 1887 சூன் 18 அன்று பீகாரின் முந்தைய கயா மாவட்டத்தின் (இன்று அவுரங்காபாத் என்று அழைக்கப்படுகிறது) போவன் கிராமத்தின் குடும்பத்தில் பிறந்தார். அவர் ராஜ்புத் சாதியைச் சேர்ந்தவர், அவரது இளைய மகன் சத்யேந்திர நாராயண் சின்ஹா பீகார் முதல்வரானார். ஒரு சிறுவனாக இருக்கும்போதே இவரது தேசபக்தி நற்பண்புகள் விளங்கின. தனது ஆரம்பக் கல்வியை கிராமப் பள்ளியில் பெற்றார். இளையோர் பள்ளியிலிருந்து பட்டப்படிப்பு வரை சுதந்திர போராட்ட வீரர்களில் இவரும் ஒருவராவார். 1942 இல் இவர் பிரிட்டிசு அதிகாரிகளால் கைது செய்யப்பட்டு அசாரிபாக் மத்திய சிறையில் அடைக்கப்பட்டார். 1944 ஆம் ஆண்டில் விடுவிக்கப்பட்ட இவர் தொற்றுநோயால் பாதிக்கப்பட்ட மக்களுக்கு சேவை செய்வதில் தன்னை ஈடுபடுத்திக் கொண்டார்.  

சுதந்திரத்திற்குப் பிறகு இவர் நிதி அமைச்சராகவும் பீகார் துணை முதல்வராகவும் பீகாரின் அனைத்து சுற்று வளர்ச்சிக்கும் தன்னை அர்ப்பணித்தார்.
# தேர் எல் பகாரி



**தேர் எல் பகாரி** (**Deir el-Bahari** or **Dayr al-Bahri**) ( எகிப்தின் லக்சர் ஆளுநனரகத்தில் பாயும் நைல் நதியின் மேற்கு கரையில் அமைந்த அல்-உக்சுர் நகரத்திற்கு அருகே அமைந்த பண்டைய எகிப்திய பார்வோன்களின் கல்லறைக் கோயில்கள் மற்றும் எகிப்தியக் கடவுள்களின் கோயில்கள் கொண்ட இடமாகும். இது தீபை-அல்-உக்சுர் நகரத்திற்கு வெகு அருகில் உள்ளது. கிமு 15 முதல் 20-ஆம் நூற்றாண்டு வரையில் இங்கு நிறுவப்பட்ட கல்லறைக் கோயில்களை கிபி 1894– 1896-ஆண்டுகளின் அகழாய்வில் கண்டுபிடித்தனர்.  

தேர் எல் பகாரியில் பதினொன்றாம் வம்ச பார்வோன் இரண்டாம் மெண்டுகொதேப் மற்றும் எகிப்திய அரசி ஆட்செப்சுட்டுவின் கல்லறைக் கோயில்கள் உள்ளது. மேலும் இங்கு பதினெட்டாம் வம்ச பார்வோன்களான மூன்றாம் தூதுமோசு மற்றும் முதலாம் அமென்கோதேப் ஆகியோர் எகிப்தியக் கடவுள்களுக்கு பெரிய அளவில் நிறுவிய கோயில்கள் மற்றும் கட்டிடங்கள் உள்ளது.  

1979-இல் **தேர் எல் பகாரி**யின் பண்டைய கட்டிடத் தொகுதிகளை இயுனேசுகோ உலகப் பாரம்பரியக் களமாக அறிவிக்கப்பட்டுள்ளது.  

## அமைவிடம்
மேல் எகிப்தில் நைல் நதி பாயும் தீபை நகரத்திற்கு வெளியே அமைந்த மலைக்குன்றுகளில் தேர் எல் பகாரி தொல்லியல் களம் உள்ளது.  

## தீவிரவாதிகளின் தாக்குதல்கள்
1997-இல் நடைபெற்ற தீவிரவாதிகளின் தாக்குதல்களால், தேர் எல் பகாரியில் உள்ள இராணி ஆட்செப்சுட்டுவின் கல்லறைக் கோயிலை பார்வையிட்டுக் கொண்டிருந்த 62 சுற்றுலாப் பயணிகள் சுட்டுக் கொல்லப்பட்டனர்.  

வின் பெயர் பொறித்த செப்புப் பாத்திரம்]]  

காலத்தவர்களின் ஜாடி]]  

## தேர் எல் பகாரியின் படக்காட்சிகள்

## இதனையும் காண்க
- பண்டைய எகிப்திய அரசமரபுகள்
- அல்-உக்சுர் கோயில்
- தீபை

## ஆதாரம்
- Mertz, Barbara (1964). "Temples, Tombs and Hieroglyphs". New York: Coward-McCann.
# சங்கத்தமிழன்



***சங்கத்தமிழன்*** (*Sangathamizhan*) என்பது விஜய் சந்தர் எழுதி இயக்கிய 2019 இந்திய தமிழ்- மொழி அதிரடித் திரைப்படம்.  
இத்திரைப்படத்தில் விஜய் சேதுபதி, ராசி கன்னா, நிவேதா பெத்துராஜ் நடித்துள்ளனர். இசையை விவேக்-மெர்வின் இசையமைத்துள்ளார், ஒளிப்பதிவை ஆர்.வெல்ராஜ் கையாண்டார். முதன்மை படப்பிடிப்பு 2019 பிப்ரவரி மாதத்தில் ஹைதராபாத்தில் தொடங்கப்பட்டதாக கூறப்படுகிறது. திரைப்படம் 15 நவம்பர் 2019 அன்று வெளியிடப்பட்டது.  

## நடிப்பு
- விஜய் சேதுபதி - சங்கத்தமிழன் & முருகா
- ராசி கன்னா - கமலினி
- நிவேதா பெத்துராஜ் - தேன்மொழி
- சூரி - சூரி
- நாசர் - தேவராஜா
- சிறீமன் - வெங்கடேஷா
- இராசேந்திரன் - கிட்டப்பா
# அர்த்தனா பினு



**அர்த்தனா பினு** (*Arthana Binu*) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். இவர் தமிழ் , மலையாளம் மற்றும் தெலுங்கு திரைப்படத் துறையில் தோன்றினார். 2016 ஆம் ஆண்டு தெலுங்குத் திரைப்படமான *சீதாம்மா ஆண்டலு ராமையா சித்ராலு*வில் அறிமுகமானார். தமிழில் தொண்டன் (2017), செம (2018) மற்றும் கடைகுட்டி சிங்கம் (2018) போன்ற படத்தில் நடித்தார்..  

## பிறப்பு மற்றும் இளமைக்காலம்

திருவனந்தபுரத்தின் சர்வோதயா வித்யாலயத்தில் அர்த்தனா தனது பள்ளிப்படிப்பை முடித்தார். அவர் தனது 11 ஆம் வகுப்பு பள்ளிப்படிப்பில் மலையாளத்தில் உள்ள டிவி சேனல்களில் தொகுப்பாளராகப் பங்களிக்கத் தொடங்கினார். பள்ளி வாழ்க்கையை முடித்த பின்னர், திருவனாதபுரத்தின் *மார் இவானியோஸ்* கல்லூரியில் இளங்கலை இதழியல், வெகுஜன தொடர்பு மற்றும் வீடியோ தயாரிப்பு ஆகியவற்றில் சேர்ந்தார். பட்டம் பெறுவதற்கு முன்பே, அர்த்தனா மாதிரியாகத் தனது வாழ்க்கையைத் தொடங்கினார். ஸ்ரீகண்டன் நாயர் ஏற்பாடு செய்த பொழுதுபோக்கு மற்றும் பிரபலமான விளையாட்டு நிகழ்ச்சியான ஸ்மார்ட் ஷோவை தொகுத்தளித்தார் அந்நிகழ்ச்சியை ஃப்ளவர்ஸ் (டிவி சேனல்) ஒளிபரப்பிய பின்னர் அவர் புகழ் பெற்றார். நடிகர் சுரேஷ் கோபியுடன் நிங்கல்கம் ஆகாம் கோடீஷ்வரனுக்கான விளம்பரங்களையும் செய்தார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி |  |
| --- | --- | --- | --- | --- |
| 2016 | *சீதாமா ஆண்டலு ராமையா சித்ரலு* | சீதா மகாலட்சுமி | தெலுங்கு |  |
| *முடுகாவ்* | கங்கா | மலையாளம் |  |  |
| 2017 | *தொண்டன்* | மகிஷாசுரமர்தினி | தமிழ் |  |
| 2018 | *செம* | மகிழினி | தமிழ் |  |
| *கடைக்குட்டி சிங்கம்* | ஆண்டாள் பிரியதர்ஷினி | தமிழ் |  |  |
| 2019 | வெண்ணிலா கபடி குழு 2 | மலர் | தமிழ் |  |
| 2020 | ஷைலாக் | பூங்குழலி | மலையாளம் | } |
# இரண்டாம் தூத்மோஸ்



**இரண்டாம் தூத்மோஸ்** (**Thutmose II**) பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் நான்காம் பார்வோன் ஆவார். இரண்டாம் தூத்மோஸ் எகிப்தை கிமு 1493 முதல் 1479 முடிய 14 ஆண்டுகள் ஆண்டார். இவரது பட்டத்தரசி ஆட்செப்சுட்டு ஆவார். இரண்டாம் தூத்மோசின் இறப்பிறகுப் பின்னர் அவரது பட்டத்தரசி ஆட்செப்சுட்டு எகிப்தை கிமு 1507 முதல் கிமு 1458 முடிய 21 ஆண்டுகள் ஆண்டார். ஆட்செப்சுட்டுவின் மறைவிற்குப் பின் மூன்றாம் தூத்மோஸ் அரியணை ஏறினார். 1881-இல் இரண்டாம் தூத்மோசின் மம்மி தேர் எல் பகாரியில் கண்டுபிடிக்கப்பட்டது.  

இரண்டாம் தூத்மோசின் கல்லறைக் கோயில் தீபை நகரத்திற்கு அருகே தேர் எல் பகாரியில் இராணி ஆட்செப்சுட்டுவின் கல்லறைக் கோயிலுடன் உள்ளது. இரண்டாம் தூத்மோசின் மம்மி கெய்ரோ எகிப்திய அருகாட்சியகத்தில் உள்ளது.  

த் தலை]]  


## போர்கள்
இரண்டாம் தூத்மோஸ் பண்டைய அண்மை கிழக்கின் புறாத்து ஆறு பாயும் தற்கால சிரியாவின் பகுதிகளை போர் மூலம் கைப்பற்றினார்.  

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் தூத்மோஸ் மம்மியும் எடுத்துச் செல்லப்பட்டது.  

## இதனையும் காண்க
- எகிப்திய பரோக்களின் பட்டியல்
- பண்டைய எகிப்திய அரசமரபுகள்
# தி கிட்டாவாடா


**கிட்டாவாடா (The Hitavada)** என்பது ஒரு ஆங்கில நாளிதழாகும். இது முக்கியமாக இந்தியாவின் மத்திய பகுதிகளில் பரவலாக படிக்கப்படுகிறது. சுதந்திர போராட்ட வீரர் கோபால கிருஷ்ண கோகலே என்பவரால்1911 இல் நாக்பூரில் நிறுவப்பட்டது. பாரதிய ஜனதா கட்சி நாக்பூர் நாடாளுமன்ற முன்னால் உறுப்பினரும், தற்போதைய தமிழ்நாட்டின் ஆளுநருமான பன்வாரிலால் புரோகித்துக்குச் சொந்தமான புரோகித் நிறுவனத்தால் இந்த செய்தித்தாள் கையகப்படுத்தப்பட்டது. 2011 ஆம் ஆண்டில், இது தனது 100 ஆண்டுகளை நிறைவு செய்து, அதன் நூற்றாண்டு விழாவை கொண்டாடியது. இவ்விழாவினை அப்போதைய இந்தியக் குடியர்சுத்தலைவராக இருந்த பிரதிபா பாட்டீல் திறந்து வைத்தார்.  

## வரலாறு
கிட்டாவாடாவை மத்திய இந்திய நகரமான நாக்பூரில் சுதந்திர போராட்ட வீரர் கோபால் கிருஷ்ணா கோகலே தொடங்கினார். இது நாக்பூரின் முதல் மற்றும் ஒரே ஆங்கில நாளிதழாகும். 20 ஆம் நூற்றாண்டின் நடுப்பகுதியில், இது *நாக்பூர் டைம்ஸ்* என்ற ஒரு மற்றொரு ஆங்கில நாளேட்டினை போட்டியாகக் கண்டறிந்தது. இருப்பினும் அது மூடப்பட்டது. பின்னர், 1978 ஆம் ஆண்டில் கிட்டாவாடா, பன்வாரிலால் புரோகித் அவர்களால் கையக்கபடுத்தப்பட்டது. *இந்தியன் எக்ஸ்பிரஸ்*, *தி டைம்ஸ் ஆஃப் இந்தியா* மற்றும் நாக்பூரில் உள்ள *லோக்மத் டைம்ஸ்* ஆகியவற்றுடன், போபால் மற்றும் ராய்ப்பூரில் *இந்துஸ்தான் டைம்ஸ்* மற்றும் *சென்ட்ரல் க்ரோனிகல்* ஆகியவற்றுடன் போட்டியிட்டாலும், கிட்டாவாடா இன்று மத்திய இந்தியாவின் தினசரி அதிக அளவில் விற்கப்படும் ஆங்கில பத்திரிக்கையாகும். நாக்பூர் நகரில் மட்டும் அதிகபட்சம் 130000 உடன் மத்திய இந்தியா முழுவதும் தினசரி 200000 க்கும் மேற்பட்ட பிரதிகள் விற்கப்படுகின்றன.  

## பதிப்புகள் மற்றும் இணைப்புகள்
கிட்டாவாடா ஒரே நேரத்தில் நாக்பூர், ஜபல்பூர், ராய்ப்பூர் மற்றும் போபால் நகரங்களில் இருந்து வெளியிடப்படுகிறது. ஒவ்வொரு நகர பதிப்பிலும் சிட்டி லைன் என்று அழைக்கப்படும் ஒரு சிறப்பு இணைப்பு உள்ளது. இது உள்ளூர் நகர செய்திகள் மற்றும் ஈடுபாடுகளைக் கையாள்கிறது. கிட்டாவாடா பிராந்திய பதிப்புகளையும் கொண்டுள்ளது:
# நந்தசங்கர் மேத்தா


**நந்தசங்கர் துல்சாசங்கர் மேத்தா** (**Nandshankar Tuljashankar Mehta)** (1835 ஏப்ரல் 21 - 1905 சூலை 17) இவர் ஓர் இந்திய குசராத்தி மொழி எழுத்தாளரும் மற்றும் சமூக சீர்திருத்தவாதியுமாவார். குசராத்தியின் முதல் புதினமான *கரண் கெலோ*வுக்கு இவர் பெயர் பெற்றவர்.  

## வாழ்க்கை
நந்தசங்கர் மேத்தா 1835 ஏப்ரல் 21 ஆம் தேதி சூரத்தில் கங்கலட்சுமி மற்றும் துல்சாசங்கர் மேத்தா ஆகியோருக்கு நகர் பிராமண குடும்பத்தில் பிறந்தார். இவர் தனது பத்து வயதில் ஆங்கிலப் பள்ளியில் படிப்பைத் தொடங்கினார். 1855 இல் நந்தகௌரியுடன் திருமணமான பிறகு, அதே பள்ளியில் உதவி ஆசிரியராக சேர்ந்தார்.  

1858ஆம் ஆண்டில், பள்ளியின் முதல் இந்திய தலைமை ஆசிரியரானார். பின்னர் இவர் சூரத்தில் உள்ள ஆசிரியர் பயிற்சி கல்லூரியின் முதல்வராக நியமிக்கப்பட்டார். அங்கு இவர் 1867 வரை பணியாற்றினார். சூரத் நகராட்சியில் சேர்ந்த அரசாங்க பாடப்புத்தகக் குழுவின் உறுப்பினர் சர் தியோடர் ஹோப், இந்திய ஆட்சிப் பணியில் சேர மேத்தாவை ஊக்குவித்தார். அங்கலேஷ்வரின் நிர்வாக அலுவலராக வருவாய் துறையில் சேர்ந்தார். 1880இல் கட்ச் மாநிலத்தின் திவானாகவும் மற்றும் 1883இல் கோத்ராவில் உதவி அரசியல் முகவராகவும் பணியாற்றினார். இவருக்கு 1877இல் ராவ் பகதூர் பட்டம் வழங்கப்பட்டது.  

இவர் ஒரு சமூக மற்றும் மத சீர்திருத்தவாதியாக இருந்தார். இவர் மேற்கத்திய கல்வியாளர்களிடம் கல்வி கற்றார்.இவர் பெண்களின் கல்வியை ஊக்குவிக்கும் பல சமூக அமைப்புகளுடன் நெருக்கமாக தொடர்பு கொண்டிருந்தார்; விதவை மறுமணம்; வெளிநாட்டு பயணங்களுக்கு சாதி தடையை நீக்குதல்; தீண்டாமையின் எதிர்ப்பு, மூடநம்பிக்கைகள் மற்றும் இயற்கைக்கு அப்பாற்பட்டது போன்ற நடவடிக்கைக்கும் ஆதரவாக இருந்தார். இவர், துர்காராம் மேத்தா, தல்பத்ராம் மற்றும் பிற இரண்டு சகாக்களுடன்; சமூக மற்றும் மத சீர்திருத்தங்களுக்காக அர்ப்பணிக்கப்பட்ட மானவ் தர்ம சபையை நிறுவினார். 1851 இல் மும்மையில் நிறுவப்பட்ட புத்திவர்தக சபையின் உறுப்பினராகவும் இருந்தார்.  

1890இல் ஓய்வு பெற்ற பிறகு, இவர் பல அமைப்புகளுடன் இணைந்து பணியாற்றினார். 1905 சூலை 17 அன்று சூரத்தில் இறந்தார். இவர் மனுபாய் மேத்தாவின் தந்தை மற்றும் அன்சா மேத்தாவின் தாத்தாவுமாவார். இவர் மருத்துவரும், சுதந்திர ஆர்வலரும் மற்றும் சமூக சேவகருமான சுமந்த் மேத்தாவின் தாய்வழி தாத்தாவும் ஆவார்.  

## படைப்புகள்
இவர் *கரண் கெலோ* என்ற நூலை எழுதினார். இவர் 1863 இல் தொடங்கி 1866 இல் இதை நிறைவு செய்தார். 1298 இல் அலாவுதீன் கில்சியின் துருக்கியப் படைகளால் தோற்கடிக்கப்பட்ட குசராத்தின் கடைசி ராஜபுத்திர ஆட்சியாளர் (சி .1296 - 1304) கரண் வகேலாவை இந்த நூல் சித்தரிக்கிறது.  

ஆர்.ஜி. பண்டார்கரின் சமசுகிருத மார்கோபதேசிகா மற்றும் முக்கோணவியல் குறித்த ஆங்கில பாடப்புத்தகத்தை குசராத்தி மொழியில் மொழிபெயர்த்தார். இவர் செய்தித்தாள்களில் பல கட்டுரைகளை எழுதியிருந்தார். இவரது மகன் விநாயக் மேத்தா இவரது வாழ்க்கை வரலாற்றை எழுதியிருந்தார்.
# குலாம் ரசூல் கல்வான்

**குலாம் ரசூல் கல்வான்** (**Ghulam Rassul Galwan**) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.  

1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான்  
மலையேற்றப் பயணத்திற்கு வழிகாட்டியாக செயல்பட்டார்.  

1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.  

1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது. 1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.  

## மரபுரிமைப் பேறுகள்
பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.  
## இதனையும் காண்க
- மல்லி மஸ்தான் பாபு
- டஷி நுங்ஷி மாலிக்
- மாலவத் பூர்ணா
# வ சோ ஆண்கள் மேல்நிலைப் பள்ளி


**வ. சோ. ஆண்கள் மேல்நிலைப் பள்ளி** (*V. S. Boys Higher Secondary School*) இந்தியாவின் தமிழ்நாடு மாநிலத்தில் திருவாரூரில் உள்ளது. நூற்றாண்டு கண்ட இக்கல்வி நிறுவனம் தற்போது ஸ்ரீ ஜி.ஆர்.எம் கல்வி முகவாண்மையால் நிர்வகிக்கப்பட்டு வருகிறது. ஒருங்கிணைந்த தஞ்சாவூர் மாவட்டத்தின் மதிப்புமிக்க பள்ளிக்கூடங்களில் ஒன்றாகக் கருதப்படுகிறது. ஆறாம் வகுப்பு முதல் பனிரெண்டாம் வகுப்பு வரை உள்ள மாணவர்கள் பயில்கின்றனர்.  

## வரலாறு
வ சோ ஆண்கள் மேல்நிலைப் பள்ளி 1916ஆம் ஆண்டு அன்றைய அரசாங்கத்தால் நிறுவப்பட்டது. இதன் அக்காலப் பெயர் கழகப் பள்ளி என்பதாகும். அக்காலத்தில் Board High School என ஆங்கிலத்தில் என்று அழைக்கப்பட்டது.  

## சில குறிப்பிடத்தக்க முன்னாள் மாணவர்கள
### அரசியலில்

- மு. கருணாநிதி முன்னாள் தமிழக முதலமைச்சர்
- க. அன்பழகன் முன்னாள் தமிழக நிதியமைச்சர்
- முரசொலி மாறன் முன்னாள் இந்திய நாடாளுமன்ற உறுப்பினர்
- ஹாஜாகனி, தமுமுக, தமிழக அரசியல்வாதி, பேராசிரியர்

### இதழியலில்
- சின்னக்குத்தூசி , திராவிட இயக்க பத்திரிக்கையாளர்
- கோவி லெனின், இதழியலாளர், நக்கீரன் குழுமம்
# அகரம், திருப்புவனம்



**அகரம்** (**Agaram**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், கழுகேர்கடை ஊராட்சியில் அமைந்த கிராமம் மற்றும் தொல்லியல் களம் ஆகும். கீழடி அகழாய்வு மையம், அகரம் கிராமத்திற்கு 6 கிலோ மீட்டர் தொலைவில் உள்ளது.  
அகரத்தில் நடைபெற்ற அகழாய்வில் தங்க நாணயம் கண்டுபிடிக்கப்பட்டுள்ளது.  

## அமைவிடம்
மதுரை-இராமேஸ்வரம் நெடுஞ்சாலையில் திருப்புவனம் அருகே அமைந்த அகரம் கிராமம், திருப்புவனத்திற்கு 6 கி.மீ. தொலைவிலும், சிவகங்கையிலிருந்து 29 கி.மீ. தொலைவிலும், மதுரையிலிருந்து 20 கி.மீ. தொலைவிலும் உள்ளது. இதன் அஞ்சல் சுட்டு எண் 630611 ஆகும். தொலைபேசி குறியீடு எண் 04574 ஆகும். இதனருகே அமைந்த பெரிய நகரம் மதுரை ஆகும்.  
## இதனையும் காண்க
- கீழடி அகழாய்வு மையம்
- கீழடி
- மணலூர்
- கொந்தகை
# பழையனூர்



**பழையனூர்** (**Palayanoor**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், பழையனூர் ஊராட்சியில் அமைந்த ஒரு கிராமம் ஆகும். பழையனூர் கிராமம், திருப்புவனத்திலிருந்து 10 கிலோ மீட்டர் தொலைவிலும், சிவகங்கையிலிருந்து 28 கிலோ மீட்டர் தொலைவிலும் அமைந்துள்ள்து. இதன் அருகில் உள்ள பெரிய நகரம் மதுரை ஆகும். இதன் அஞ்சல் சுட்டு எண் 630610 ஆகும். பழையனூர் கிராமம் திருப்பாச்சேத்திக்கு அருகில் உள்ளது.  

## அருகமைந்த கிராமங்கள்
- மேலசொரிக்குளம் 4 கி.மீ.
- மாரநாடு 5 கி.மீ.
- கீழசொரிக்குளம் 5 கி.மீ.
- முதுவன்திடல் 6 கி.மீ.
- வீரனேந்தல் 6 கி.மீ.
# சியோக் ஆறு


## இதனையும் காண்க
- கல்வான் ஆறு
- குலாம் ரசூல் கல்வான்
- தவுலத் பெக் ஓல்டி
- துர்புக்-சியோக்-தவுலத் பெக் ஓல்டி சாலை
- பாங்காங் ஏரி
- உண்மையான கட்டுப்பாட்டுக் கோடு
- திஸ்கித்
- துர்புக்

## ஆதாரங்கள்
- Sharad Singh Negi: *Himalayan Rivers, Lakes, and Glaciers*. Indus Publishing 1991,
- H. N. Kaul: *Rediscovery of Ladakh*. Indus Publishing 1998, , p.&nbsp;30-31 (restricted online version (Google Books))

## அடிக்குறிப்புகள்
# எவிங்கைட்டு



**எவிங்கைட்டு** *(Ewingite)* என்பது Mg<sub>8</sub>Ca<sub>8</sub>(UO<sub>2</sub>)<sub>24</sub>(CO<sub>3</sub>)<sub>30</sub>O<sub>4</sub>(OH)<sub>12</sub>•138H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். செக் குடியரசின் பிளாவ்னோ சுரங்கத்திலுள்ள செக் குடியரசின் அறிவியல் கல்வி கழகத்தில் இடம்பெற்றுள்ள இயற்பியல் நிறுவனத்தைச் சேர்ந்த யாகூப் பிளாசில் இக்கனிமத்தைக் கண்டுபிடித்தார். பூமியில் கட்டமைப்பு ரீதியாக மிகவும் சிக்கலாக அறியப்பட்டுள்ள கனிமம் இதுவென்று நோட்ரே தேம் பல்கலைக்கழகத்தின் டிராவிசு ஓல்டு மற்றும் சகாக்கள் எவிங்கைட்டைக் குறித்து விவரித்தனர். அமெரிக்காவின் சிடான்போர்டு பல்கலைக்கழகத்தைச் சேர்ந்த புவி அறிவியல் பேராசிரியர் உரோத்னெ சி எவிங்கு நினைவாக இக்கனிமத்திற்கு எவிங்கைட்டு என்று பெயரிடப்பட்டது.  

இக்கனிமம் மிகவும் அரிதானதாகும். ஏனெனில் இதன் pH அளவும் இதை உருவாக்க தேவைப்படும் கூட்டமைவு வரம்பும் மிகக்குறுகியவையாகும். இந்நிபந்தனைகள் பிளாவ்னோ சுரங்கத்தில் மட்டுமே நிகழ்கின்றன. சுரங்கத்தின் ஈரப்பதமான சூழலில் நிகழும் யுரேனியம் ஆக்சிஜனேற்றம் மூலம் எவிங்கைட்டு உருவாகிறது. என்ற குறியீட்டால் அடையாளப்படுத்துகிறது.  

## தோற்றம்
செக் குடியரசின் மேற்கு பகுதியிலுள்ள பொகிமியாவில் இடம்பெற்றுள்ள கார்லோவி வேரி மண்டலத்தின் பிளாவ்னோ சுரங்கத்தில் எவிங்கைட்டு கிடைக்கிறது.
# இவான் அனிசின்



**இவான் அனிசின்** *(Ivan Aničin)*, (பிறப்பு: 25 மார்ச்சு 1944, போர், செர்பியா, யூகோசுலாவியா) ஒரு செர்பிய, யூகோசுலாவிய அணுக்கரு இயற்பியலாளர் ஆவார். இவர் [[துகள் இயற்பியல், வானியற்பியல், அண்டவியல் ஆகிய துறைகளில் வல்லுனரும் ஆவார். இவர் பல்கலைக்கழகப் பேராசிரியராகவும் தகைமைசான்ற ஆய்வாளராகவும் பெல்கிரேடு (செர்பியா), பிரிசுட்டல் (ஐக்கிய இராச்சியம்), கிரெனோபல் (பிரான்சு), மூனிச்சு (செருமனி) ஆகிய நாடுகளின் அறிவியல் நிறுவன்ங்களில் பேராசிரியராகவும் பணிபுரிந்துள்ளார்.
# மனுபாய் மேத்தா


**சர் மனுபாய் நந்தசங்கர் மேத்தா (Sir Manubhai Nandshankar Mehta)** (1868 சூலை 22 - 1946 அக்டோபர் 14) இவர் 1916 மே 19 முதல் 1927 வரை பரோடா அரசின் திவானாகப் பணியாற்றியவராவார். 1927 முதல் 1934 வரை இவர் பிகானேர் ( பிகானேர் இராச்சியம் ) திவானாகவும் இருந்தார்.  

## வாழ்க்கை
இவர் குசராத்தி மொழி எழுத்தாளரும் மற்றும் சமூக சீர்திருத்தவாதியுமான நந்தசங்கர் மேத்தா என்பவருக்கு 1868 சூலை 22 அன்று பிறந்தார். இவர் மும்பையின் எல்பின்ஸ்டோன் கல்லூரியில் கல்வி பயின்றார்.  

## வகித்த பதவிகள்
1891-1899 காலப்பகுதியில் பரோடா கல்லூரியில் தர்க்கம் மற்றும் தத்துவத்துறை பேராசிரியராகவும் சட்ட விரிவுரையாளராகவும் பணியாற்றினார். இவர் 1899-1906 காலப்பகுதியில் பரோடா அரசின் மகாராஜா கெய்க்வாட்டின் தனிச் செயலாளராகவும், 1914 முதல்1916 வரை வருவாய் அமைச்சராகவும் இருந்தார். இவர் 1916 மே 9, முதல் 1927 வரை பரோடா அரசின் திவானாகவும் மற்றும் நிர்வாகியாகவும் பணியாற்றியுள்ளார். பின்னர் பிகானேர் இராச்சியத்தைச் சேர்ந்த மகாராஜா கங்கா சிங், பரோடா மாநிலத்திலிருந்து மனுபாய் மேத்தாவைக் அழைத்து வந்து 1927 இல் பிகானேர் மாநிலத்தின் முதல் பிரதமராக ஆக்கினார். இவர் 1934 வரை அங்கு பணியாற்றினார். 1940 வரை பிகானேர் மாநில நிர்வாகியாக தொடர்ந்தார்.  

## பணிகள்
பிகானேர் மாநில ஊழியர்களுக்கு ஓய்வுபெறும் வயதை 55 வயதிலிருந்து 58 வயதாக நிர்ணயித்தார். இலண்டனில் நடைபெற்ற மூன்று வட்ட மேசை மாநாடுகளுக்கு இவர் இந்திய மாநிலங்கள் சார்பாக பிரதிநிதியாகச் சென்றார். பிகானேரின் மகாராஜா கங்கா சிங் இல்லாத நிலையில் சர் மனுபாய் மேத்தா அவருக்கு மாற்றாக செயல்பட்டார். இதேபோல் இவர் 1933இல் நடந்த உலக சுகாதார மாநாட்டில் கலந்து கொண்டார். மேலும் 1933இல் கூட்டு நாடாளுமன்றக் குழுவிற்கு இந்திய மாநிலங்களின் பிரதிநிதியாக இருந்தார். இவர் குவாலியர் மாநில உள்துறை அமைச்சராக 1937 இல் நியமிக்கப்பட்டார்.  

பரோடாவின் சீர்திருத்தங்களை கட்டமைத்த முக்கிய கலைஞர்களில் ஒருவராக இவர் கருதப்பட்டார். 1920களில் தொடங்கி பிரிட்டிசு இளவரசரின் அமைப்பின் மூலம் சுதேச இந்தியா முழுவதும் அரசியலமைப்பு, ஜனநாயக சீர்திருத்தங்களை மதமாற்றம் செய்வதற்கான முயற்சியை இவர் வழிநடத்தினார். இதை கோப்லாண்ட் "மேத்தா உத்தி" என்று அழைத்தார். 1940களின் பிற்பகுதியில், கிட்டத்தட்ட அனைத்து முக்கிய மாநிலங்களும் பிகானேர், கோட்டா, ஜெய்ப்பூர், அல்வார், தோல்பூர் மற்றும் குவாலியர் போன்ற மாநிலங்களில் சீர்திருத்த நடவடிக்கைகளை ஏற்றுக்கொண்டன.  

## இறப்பு
மனுபாய் மேத்தா 1946 அக்டோபர் 14 அன்று இறந்தார். ஒரு சீர்திருத்தவாதியும், சமூக ஆர்வலரும், கல்வியாளரும், சுதந்திர ஆர்வலருமான அன்சா ஜீவராஜின் தந்தையாவார்.
# அன்சா ஜீவராஜ் மேத்தா


**அன்சா ஜீவராஜ் மேத்தா (Hansa Jivraj Mehta)** (1897 சூலை 3 - 1995 ஏப்ரல் 4) இவர் ஓர் சீர்திருத்தவாதியும், சமூக ஆர்வலரும், கல்வியாளரும், சுதந்திர ஆர்வலரும், பெண்ணியவாதியும் மற்றும் இந்திய எழுத்தாளரும் ஆவார்.  

## ஆரம்ப கால வாழ்க்கை
அன்சா மேத்தா 1897 சூலை 3 அன்று ஒரு நகர் பிராமண குடும்பத்தில் பிறந்தார். இவர் பரோடா அரசைச் சேர்ந்த மனுபாய் மேத்தாவின் மகளும் மற்றும் முதல் குசராத்தி புதினமான கரண் கெலோவின் ஆசிரியர் நந்தசங்கர் மேத்தாவின் பேத்தியுமாவார்.  

இவர் 1918 இல் தத்துவத்தில் பட்டம் பெற்றார். இவர் இங்கிலாந்தில் பத்திரிகை மற்றும் சமூகவியல் துறையை படித்தார். 1918 இல், சரோஜினி நாயுடுவையும் பின்னர் 1922-ல் மகாத்மா காந்தியையும் சந்தித்தார்.  

இவர் சிறந்த மருத்துவரும் மற்றும் நிர்வாகியுமான ஜீவராஜ் நாராயண் மேத்தா என்பவரை மணந்தார்.  

## தொழில்

### அரசியல், கல்வி மற்றும் செயல்பாடு
அன்சா மேத்தா மகாத்மா காந்தியின் ஆலோசனையின் படி பிற சுதந்திர இயக்க நடவடிக்கைகளிலும் பங்கேற்றார். வெளிநாட்டு உடைகள் மற்றும் மதுபானங்களை விற்கும் கடைகளின் முன் மறியலில் ஈடுபட்டார். மேலும் 1932 ஆம் ஆண்டில் இவர் தனது கணவருடன் ஆங்கிலேயர்களால் கைது செய்யப்பட்டு சிறை சென்றார். பின்னர் இவர் மும்பை சட்டமன்றத்திற்குத் தேர்ந்தெடுக்கப்பட்டார்.  

சுதந்திரத்திற்குப் பிறகு, இந்திய அரசியலமைப்பை உருவாக்கிய சட்டமன்றத்தின் ஒரு பகுதியாக இருந்த 15 பெண்களில் இவரும் ஒருவராக இருந்தார். இவர் அடிப்படை உரிமைகள் தொடர்பான ஆலோசனைக் குழு மற்றும் துணைக் குழுவிலும் உறுப்பினராக இருந்தார். இவர் இந்தியாவில் பெண்களுக்கன சமத்துவம் மற்றும் நீதிக்காக வாதிட்டார்.  

அன்சா 1926இல் மும்பை பள்ளிகள் குழுவுக்கு தேர்ந்தெடுக்கப்பட்டார். 1945-46ல் அகில இந்திய மகளிர் மாநாட்டின் தலைவரானார். ஐதராபாத்தில் நடைபெற்ற அகில இந்திய மகளிர் மாநாட்டு மாநாட்டில் தனது தலைமை உரையில், பெண்கள் உரிமைகள் சாசனத்தை முன்மொழிந்தார். இவர் 1945 முதல் 1960 வரை இந்தியாவில் வெவ்வேறு பதவிகளை வகித்தார் - சிறிமதி நாதிபாய் தாமோதர் தாக்கர்சி மகளிர் பல்கலைக்கழகத்தின் துணைவேந்தர், அகில இந்திய இடைநிலைக் கல்வி வாரிய உறுப்பினர், இந்திய பல்கலைக்கழக வாரியத் தலைவர் மற்றும் பரோடா மகாராஜா சாயாஜிராவ் பல்கலைக்கழகத்தின் துணைவேந்தர் போன்ற பதவிகளில் பணியாற்றினார்.  

அன்சா 1946இல் பெண்களின் நிலை குறித்த அணுசக்தி குழுவில் இந்தியாவை பிரதிநிதித்துவப்படுத்தினார். 1947-48ல் ஐ.நா மனித உரிமைகள் ஆணையத்தில் இந்தியப் பிரதிநிதியாக, மனித உரிமைகளுக்கான உலகளாவிய பிரகடனத்தின் மொழியை " எல்லா மனிதர்களும் சமமாக உருவாக்கப்படுகிறார்கள் " ( எலினோர் ரூஸ்வெல்ட்டின் விருப்பமான சொற்றொடர்) என்பதிலிருந்து " அனைத்து மனிதர்களுக்கும் " மாற்றுவதற்கான பொறுப்பு இவருக்கு இருந்தது. இதில் பாலின சமத்துவத்தின் அவசியத்தை எடுத்துக்காட்டினார். அன்சா பின்னர் 1950இல் ஐக்கிய நாடுகள் சபையின் மனித உரிமைகள் ஆணையத்தின் துணைத் தலைவரானார். மேலும் இவர் யுனெஸ்கோவின் நிர்வாகக் குழுவின் உறுப்பினராகவும் இருந்தார்.  

### இலக்கிய வாழ்க்கை
குசராத்தியில் *அருன்னு ஆட்புத் ஸ்வப்னா* (1934), *பாப்லானா பரக்ரமோ* (1929), *பால்வர்த்தவாலி* பகுதி 1-2 (1926, 1929) உட்பட பல குழந்தைகள் புத்தகங்களை எழுதினார். வால்மீகி இராமாயணத்தில் ஆரண்ய காண்டம், பால காண்டம் மற்றும் சுந்தரகாண்டம் ஆகியவற்றை இவர் மொழிபெயர்த்துள்ளார். கல்லிவரின் பயணங்கள் உட்பட பல ஆங்கிலக் கதைகள் இவரால் மொழிபெயர்க்கப்பட்டது சேக்சுபியரின் சில நாடகங்களையும் இவர் தழுவினார். இவரது கட்டுரைகள் சேகரிக்கப்பட்டு *கேட்லாக் லெகோ* (1978) என்ற பெயரில் வெளியிடப்பட்டன.  

## விருதுகள்
அன்சா மேத்தாவுக்கு 1959 இல் பத்ம பூசண் விருது வழங்கப்பட்டது .
# 2020–2021 இந்தியா–சீனா மோதல்கள்



**2020–2021 இந்தியா–சீனா மோதல்கள்** (*2020–2021 China–India skirmishes*) இந்தியாவின் வடக்கில் உள்ள லடாக் பிரதேசத்தில், இந்திய-சீன எல்லைகளைப் பிரிக்கும் உண்மையான கட்டுப்பாட்டுக் கோடு அருகே அமைந்த இந்தியாவின் கல்வான் பள்ளத்தாக்கில் இந்திய-சீனப் படைகளுக்கும் இடையே 5 மே 2020 முதல் நடந்து கொண்டிருக்கும் இந்திய-சீன எல்லைப் பிணக்குகளின் ஒரு பகுதியாகும்.  

இந்தியாவின் கல்வான் பள்ளத்தாக்கில் முன்னேறிய சீனப்படையிரை தடுத்து நிறுத்த வேன்டி, இந்தியப் படைகள் சூன் 15 மாலை முதல் 16 அதிகாலை வரை சீனப்படையினருடன் கைகலப்பில் ஈடுப்பட்டனர். 1996-இல் உண்மையான கட்டுப்பாட்டுக் கோடுக்கு 2 கிலோமீட்டருக்கு அருகில் துப்பாக்கிச்சூடு மற்றும் குண்டுகளை வீசக்கூடாது இரு நாடுகளுக்கும் இடையே ஒரு ஒப்பந்தம் இருந்தது. எனவே இக்கைகலப்பு முற்றி, இருதரப்பும் கற்கள், தடிகள், இரும்பிக் கம்பிகளைக் கொண்டு தாக்கிக் கொண்டனர். சூன் 15 -16 நாட்களில் நடைபெற்ற இந்த மோதலில் இந்தியத் தரப்பில் ஒரு இராணுவ அதிகாரி உள்ளிட்ட 20 வீரர்கள் கொல்லப்பட்டதாக இந்திய அரசு அறிக்கை வெளியிட்டது. சீனத்தரப்பில் குறைந்தது ஒரு இராணுவ அதிகார் உள்ளிட்ட 43 வீரர்கள் படுகாயமடைந்திருக்கவோ அல்லது கொல்லப்பட்டிருக்க வேன்டும் என செய்திகள் வருகிறது. மோதலின் போது சீனர்கள் பிடித்து வைத்திருந்த 10 இந்திய வீரர்கள் மற்றும் 4 அதிகாரிகளை 17 சூன் 2020 அன்று விடுவித்தனர்.  

## பின்னணி
ப் பகுதி (பிங்க் நிறம்), இந்தியா கோரும் ஏரியின் பகுதி (சிவப்பு நிறம்). இந்த ஏரியின் மூன்றில் இருபகுதி சீனாவின் கட்டுப்பாட்டிலும், ஒரு பகுதி இந்தியாவில் கட்டுப்பாட்டிலும் உள்ளது. இருநாடு இடைப்பட்ட ஏரியின் எல்லைப்பகுதி சர்சைக்குரியதாக உள்ளது.]]  

6 சூன் 2020 அன்று சீனப்படையினர் உணமையான கட்டுப்பாட்டுக் கோட்டை தாண்டி இந்தியாவின் லே மாவட்டம் மற்றும் திபெத் பகுதியில் உள்ள பாங்காங் ஏரியின் இந்தியப் பகுதியில் ஊடுவுருவி முகாம்கள் மற்றும் பதுங்கு குழிகள் தோண்டியதை, இந்திய வீரர்கள் தட்டிக் கேட்டு, கல்வான் பள்ளத்தாக்கிலிருந்து வெளியேற கட்டளையிட்டனர். இதனால் சீன வீரர்களுக்கும், இந்திய வீரர்களுக்கும் இடையே கைகலப்பு, தள்ளுமுள்ளு ஏற்பட்டது. ருசியாவின் டாஸ் செய்தி நிறுவனம் பிப்ரவரி 2021இல் வெளியிட்ட செய்தியில், சீனா தரப்பில் 45 வீரர்கள் கொல்லப்பட்டதாக செய்தி வெளியிட்டுள்ளது.  

## இந்தியப் பிரதமரின் லடாக் வருகை
3 சூலை 2020 அன்று (வெள்ளிக் கிழமை) காலை லடாக்கின் எல்லைப் பகுதியில் உள்ள *நிமு* எனுமிடத்தில் இந்திய தரைப்படை, விமானாப்படை மற்றும் இந்தோ-திபெத்திய காவல் படைவீரர்களிடையே இந்தியப் பிரதமர் நரேந்திர மோதி உரையாற்றினார். அவ்வமயம் இந்திய முப்படைகளில் தலைவர் மற்றும் தரைப்படை தலைவர்கள் உடனிருந்தனர். சீனாவை மனதில் வைத்து, இனி எந்த நாடும் மற்ற நாட்டின் எல்லைப்பரப்பை ஆக்கிரமிக்கும் காலம் மலையேறி விட்டது என நரேந்திர மோதியின் தனது உரையில் குறிப்பிட்டார்.  

அன்றே, எல்லை மோதல்களில் காயமுற்று, லே நகர மருத்துவமனையில் சேர்க்கப்பட்ட வீரர்களுடன் நரேந்திர மோதி உரையாடி, ஆறுதல் கூறினார்.  
## இந்தியப் பாதுகாப்பு ஆலோசகர் - சீன வெளியுறவு அமைச்சர் பேச்சு
இந்திய-சீன எல்லை மோதல்கள் நடைபெறுவதை தடுக்க, 5 சூலை 2020 அன்று இந்திய தேசியப் பாதுகாப்பு ஆலோசகர் அஜித் தோவல், சீன வெளியுறவுத் துறை அமைச்சருடன் இரண்டு மணி நேர தொலைபேசியில் பேசியதை அடுத்து, உண்மையான கட்டுப்பாட்டுக் கோட்டிலிருந்து சீனப்படைகள் இரண்டு கிலோ மீட்டர் தொலைவிற்கு சீனப்பகுதியில் பின்வாங்கினர்.  

## இதனையும் காண்க
- இந்திய-சீன எல்லைப் பிணக்குகள்
- இந்திய சீனப் போர்
# சாலிக் (சாலை சுங்கவரி)



**சாலிக்** (*Salik (road toll)*) என்பது ஐக்கிய அரபு அமீரகத்தின், துபாயில் உள்ள மின்னணு கட்டண சாலை முறைக்கு வழங்கப்பட்ட பெயராகும்.  

## செயல்படும் முறை
இது வானலை அடையாளம் (RFID) தொழில்நுட்பத்தை அடிப்படையாகக் கொண்டது. ஒரு சுங்க சாவடியின் கீழ் செல்லும்போது ஏற்கனவே இணைத்து வைத்திருக்கும் கணக்கில் இருந்து கட்டணம் தானாகவே கழிக்கப்பட்டு விடும். 2007 சூலை 1 அன்று துபாயின், துபாய் சாலைகள் மற்றும் போக்குவரத்து ஆணையம் இந்தக்க் கட்டண முறையை அறிமுகப்படுத்தியது. வாகனங்களை பரிவர்த்தனைகளுக்காக சுங்கச்சாவடிகளில் நிறுத்தாமல் நேரம் வீணாகாமல் தொடர்ந்து ஓட்டவும் இம்முறை உதவுகிறது.  

இந்த வேகச்சீட்டுகளை அதிகாரப்பூர்வ வழங்குநர்களிடமிருந்தோ அல்லது வங்கிகளில் கணக்கு எண்ணில் பணம் செலுத்துவதன் மூலமோ அல்லது எண்ணெய் நிறுவனங்களின் விற்பனைமையங்களிலிருந்தும் வாங்கலாம்  

- வாகன ஓட்டிகள் தங்கள் வாகனத்தின் முன்பக்க கண்ணாடியில் ஒட்டப்பட்ட மின் அட்டையின் மூலம் இது செயல்படுகின்றது. ஒவ்வொரு முறையும் ஒரு கட்டண வாயில் வழியாக வாகனம் செல்லும்போது 4 திர்ஹம் அவர்களின் கணக்கிலிருந்து கழிக்கப்படுகிறது.

## காலவரிசை
- 1 சூலை 2007 இரண்டு சுங்க வாயில்கள், ஒன்று அல் கர்ஹூத் பாலம் அருகேயும், ஷேக் ஜாயித் சாலையில் மால் ஆஃப் எமிரேட்ஸ் அருகேயும் நிறுவப்பட்டது.
- செப்டம்பர் 2008 இல் மேலும் இரண்டு வாயில்கள் மக்தூம் பாலம் அருகே மற்றும் அல் சஃபா பூங்கா அருகேயும் நிறுவப்பட்டன.
- 2007 முதல் 2013 ஆம் ஆண்டு வரை ஒரு மணி நேரத்திற்குள் இரண்டு அல்லது மூன்று சாலிக் நுழைவாயில்களை கடந்தாலும் 4 திர்ஹாம் மட்டுமே கணக்கிலிருந்து கழிக்கப்பட்டது, மேலும் நாள் ஒன்றுக்கு அதிகபட்சமாக 24 திர்ஹாம் பெறப்பட்டது. 2013 ஆம் ஆண்டிற்க்கு பின்னர் இம்முறை மாற்றியமைக்கப்பட்டு எத்தனை முறை நுழைவாயில்களை கடந்தாலும் ஒவ்வொரு நுழைவுக்கும் 4 திர்ஹாம் வீதம் கழிக்கப்படுகின்றது.

## நிறுவப்பட்டுள்ள பிற இடங்கள்
- அல் கர்ஹூத் பாலம்
- அல் பர்ஷா (மால் ஆஃப் எமிரேட்ஸ்)
- அல் மக்தூம் பாலம்
- அல் மம்ஜார் (வடக்கு)
- அல் மம்ஜார் (தெற்கு)
- விமான நிலைய சுரங்கப்பாதை
- அல் சபா
- ஜெபல் அலி

## ஆதாரங்கள்
# மேல்ஆழியாறு அணை



**மேல் ஆழியாறு அணை** (Upper Aliyar Dam) தமிழ்நாடு கோவை மாவட்டத்தில் பொள்ளாச்சி அருகே அமைந்துள்ள நீர்த்தேக்கமாகும்.முன்பெல்லாம் ஆண்டு முழுவதும் வற்றாமல் பாயும் ஆழியாறு, கடல்போலக் காட்சியளிக்கும். ஆழி என்பது கடலைக் குறிக்கும். கடல்போன்ற ஆறு என்பதாலேயே இதற்கு ஆழியாறு என்று பெயர்.இந்திய தர நிர்ணய அமைவன பட்டியலில் இவ்வணையானது பெரிய அணைகளின் தொகுப்பின் கீழ் உள்ளது.  

## அணையின் நீரியல்
இந்த அணை பரம்பிக்குளம் ஆழியாறு பாசன திட்டதில் கட்டப்பட்ட அணை.இந்த அணையின் நீர் மின்சாரம் தயாரிக்க பயன் படுத்தப்படுகிறது  

- நீா்பிடிப்பு உயரம் – மீட்டர்
- அணையின் நீளம் – 315 மீட்டா்
- அணையின் கொள்ளளவு – 283 கன.மீ
- நீா்பிடிப்பு பரப்பு – 121.21 சதுர கிமீ
- அணையின் வழிந்தோடியின் எண்ணிக்கை –
- அணையின் வழிந்தோடியின் அமைப்பு – கட்டுப்படுத்த கூடிய வழிந்தோடக்கூடியது
- அணையின் வழிந்தோடியின் நீளம் – மீட்டர்
- அணையின் மிகைநீா் வெள்ளோட்ட அளவு – கஅடி/விநாடி
- அணையில் உள்ள மதகுகள் – எண்ணம்
- மொத்தஆயக்கட்டு – பாசன பகுதி இல்லை

# ஆழியாறு புனல் மின்நிலையம்
**ஆழியாறு புனல் மின்நிலையம்**மேல் ஆழியாறு அணைக்கும் ஆழியாறு அணை(கீழ்) இடையே அமைக்கபட்டுள்ளது.இது 60 மெ.வாட் உற்பத்தி திறன் கொண்ட மின்நிலையம் ஆகும்.இங்கு ஆற்றின் நீரோட்டத்தில் செங்குத்து பெல்டண் வகை சுழலி அமைத்து அதன் இயக்க ஆற்றல் ஆல்ஸ்டோம் பிரான்ஸ் நிறுவன மின் சுழற்றி மூலம் மின்சாரம் தயாரிக்கபடுகிறது.  

## சுற்றுலா தளம்
இந்த அணையின் அருகில் குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.  

## மேலும் பார்க்க
ஆழியாறு அணை  

## உசாத்துணைகள்
# வெந்நீர் ஊற்றுகள், சாங் சென்மோ சமவெளி


**வெந்நீர் ஊற்றுகள்** (**Hot Springs** (**Kyam**வெந்நீர் ஊற்று பகுதிக்கு கிழக்கில் 3 கிலோமீட்டர் தொலைவில் **கொங்கா கணவாய்** உள்ளது.  
1959-இல் கொங்கா கணவாய் பகுதியில், இந்தியாவின் மத்தியக் காவல் படையினருக்கும்-சீனாவின் பாதுகாப்புப் படையினரிடையே மோதலில் பத்துக்கும் மேற்பட்ட இந்தியக் காவல் படையினர் கொல்லப்பட்டனர். இறந்த இந்தியக் காவல் படையினர் நினைவாக வெந்நீர் ஊற்றுப் பகுதியில் கட்டிடம் எழுப்பி, ஆண்டுதோறும் நினைவு நாளை, இந்திய இராணுவம் கடைப்பிடிக்கப்படுகிறது. .  

## இதனையும் காண்க
- தவுலத் பெக் ஓல்டி
- கல்வான் நதி
- பாங்காங் ஏரி
# அட்லஸ் சைக்கிள்ஸ்

**அட்லஸ் சைக்கிள்ஸ்** 1951-ம் ஆண்டு சிறிய தகரக் கொட்டகையில், ஜன்கிதாஸ் கபூரால் ஹரியானாவின் சோனிபேட் நகரில் தொடங்கப்பட்டது. நாள் ஒன்றுக்கு ஆயிரக்கணக்கில் சைக்கிள்களை தயாரித்து வந்த அட்லஸ் நிறுவனம் பின் வந்த நாட்களில் லட்சக்கணக்கில் சைக்கிள்களை தயாரித்தது. உலகின் பல்வேறு நாடுகளுக்கு ஏற்றுமதியும் செய்து வந்தது.  

- இது 1951 ஆம் ஆண்டில் துவங்கப்பட்ட நிறுவனமானது 12 மாத காலத்திற்குள் 25 ஏக்கரில் செயல்படுமளவிற்கு தொழிற்சாலை வளாகமானது மேலும் முதல் ஆண்டிலேயே 12000 அட்லஸ் சைக்கிள்களை ஆலையில் உருவாக்கி சாதனை படைத்திருந்தது.

- சிறுவர்கள், பெரியவர்கள் மற்றும் பெண்களுக்கென்று பிரத்யேகமாக பல வடிவங்களில் சைக்கிள்களை தயாரித்தனர்.

- 1980 - 2000 கால கட்டத்தில் அன்றைய மாணவர்கள் மத்தியில் மிகவும் விரும்பத்தக்க சைக்கிளாக இருந்தது, மேலும் டெல்லியில் 1982-ம் ஆண்டு நடைபெற்ற ஆசிய விளையாட்டுப் போட்டிகளின் உத்யோகப்பூர்வ சைக்கிளாக அட்லஸ் சைக்கிள் இருந்தது குறிப்பிடத்தக்கது.

## தொழிற்சாலைகள்
- சோனிபேட் - ஹரியானா
- மலன்பூர் - மத்திய பிரதேசம்
- சஹிபாபாத் - டெல்லி

## விளம்பரத் தூதுவர்கள்
சானியா மிர்சா, சுனில் செட்டி, அபினவ் பிந்த்ரா ஆகியோர் அட்லஸின் விளம்பரத் தூதுவர்களாக இருந்திருக்கிறார்கள்.  
## ஆதாரங்கள்
# ஆர்சன்யுரேனோசுபாதைட்டு


**ஆர்சன்யுரேனோசுபாதைட்டு** *(Arsenuranospathite)* என்பது Al(UO<sub>2</sub>)<sub>2</sub>(AsO<sub>4</sub>)<sub>2</sub>F•20H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் யுரேனோசுபாதைட்டு கனிமத்தின் was ﬁrst used by Walenta (1963) ஆர்சனேட்டு ஒப்புமை என்பதால் ஆர்சன்யுரேனோசுபாதைட்டு என்ற பெயரைப் பெற்றது. முதன்முதலில் 1963 ஆம் ஆண்டு செருமனி நாட்டின் தென்மேற்கு பகுதியிலுள்ள பிளாக் பாரெசுட்டு மலைத்தொடரில் கிடைத்த யுரேனைல் ஆர்சனேட்டு கனிமத்தின் அடிப்படையில் வாலெண்ட்டா என்பவர் இப்பெயரைப் பயன்படுத்தினார்.  

பிற்காலத்தில் ஆர்சன்யுரேனோசுபாதைட்டு பெயர் சந்தேகத்திற்கு இடமின்றி குறைந்தபட்சம் இரண்டு வெவ்வேறு கனிம இன்ங்களுக்குப் பயன்படுத்தப்பட்டது. முறையான செஞ்சாய்சதுர ஆர்சன்யுரேனோசுபாதைட்டு (Al(UO<sub>2</sub>)<sub>2</sub>(AsO<sub>4</sub>)<sub>2</sub>F•20H<sub>2</sub>O) என்பது முதலாவது இனமாகும். பகுதியளவு நீர் நீக்கமடைந்த போலி நாற்கோணக அல்லது நாற்கோணக ஆர்சன்யுரேனோசுபாதைட்டு (Al(UO<sub>2</sub>)<sub>2</sub>(AsO<sub>4</sub>)<sub>2</sub>F•nH<sub>2</sub>O) (n = 8–10) என்பது இரண்டாவது வகையாகும்.  

## பண்புகள்
மஞ்சள் முதல் மஞ்சள்-பச்சை நிறத்தை இக்கனிமம் கொண்டுள்ளது. ஒளிபுகும் முதல் ஒளிபுகாவரையிலான தன்மையும் கொண்டு கதிரியக்கத்தன்மையுடன் பட்டகத்தன்மையைப் பெற்றுள்ளது. கடினத்தன்மை அளவு கோலில் ∼2 என்ற மதிப்பை வெளிப்படுத்துகிறது.  

## வேதி இயைபு
ஆர்சன்யுரேனோசுபாதைட்டு கனிமத்தில் அலுமினியமும் யுரேனியமும் நிலையாக இடம்பெற்றுள்ளன. ஆர்சனிக்கு, பாசுபரசு மற்றும் புளோரின் ஆகிய தனிமங்களின் விகிதங்களில் முக்கியமான மாறுபாடுகள் காணப்படுகின்றன.  

## இருப்பிடம்
சோபியா சுரங்கம், புக்கெல்சுபாக் பள்ளத்தாக்கு, விட்டிச்சென், செங்கென்செல், பிளாக் பாரசுட்டு, பேடன்- ஊர்டெம்பெர்கு முதலான செருமன் பகுதிகளில் ஆர்சன்யுரேனோசுபாதைட்டு கிடைக்கிறது.
# ஹொரெம்ஹெப்



**ஒரெம்மெபு** (**Horemheb**) பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் இறுதி பார்வோன் ஆவார். இவர் புது எகிப்திய இராச்சியத்தை 17ஆண்டுகள் ஆண்டார். இவருடன் எகிப்தில் பதினெட்டாம் வம்சத்தின் ஆட்சி முடிவுற்று, பத்தொன்பதாம் வம்சத்தை நிறுவிய முதலாம் இராமேசசு ஆட்சி நிலவியது. பார்வோன் ஒரெம்மெப்பின் கல்லறைக் கோயில், மெம்பிசு நகரத்தின் மன்னர்களின் சமவெளியில் 57-ஆம் கல்லறையில் உள்ளது. 20-ஆம் நூற்றாண்டில் தியோடர் எம் இடேவிசு எனும் தொல்லியல் அறிஞர் ஒரெம்மெப்பின் கல்லறையை அகழ்வாய்வுவில் சிதைந்த நிலையில் மெம்பிசு நகரத்தில் கண்டுபிடித்தார்.  

பார்வோன் துட்டன்காமன் மற்றும் ஆய் ஆட்சியில் எகிப்தின் படைத்தலைவராக இருந்த ஒரெம்மெபு, ஆயின் மகளான மூத்நெத்மெத்தை மணந்தவர். பின்னர் ஒரு புரட்சியின் மூலம் பார்வோன் ஆய்யை வீழ்த்தி எகிப்தின் அரியணை ஏறியவர். இவர் பார்வோன் அக்கெனதெனின் கல்லறைக் கோயிலை சிதைத்து, அதிலிருந்து கிடைத்த கட்டுமானப் பொருட்களைக் கொண்டு தனது கல்லறைக் கோயிலை மெம்பிசு நகரத்தில் நிறுவினார்.  

ஒரெம்மெப்பின் இறப்பிற்கு பின்னர் அவரது மகன் முதலாம் இராமேசசு எனற பெயருடன் பத்தொன்பதாம் வம்சதை நிறுவி, புது எகிப்திய இராச்சியத்தின் பார்வோன் ஆனார்.  

கடவுளின் சிலை அருகே ஒரெம்மெப்பின் சிலை, இத்தாலி]]  

-இல் சித்திரங்கள்]]  

கடவுளுக்கு காணிக்கை செலுத்தும் ஒரெம்மெபு சுவர் கல்வெட்டு, கர்னாக்]]  

-இல் சித்திரங்கள்]]  
வில் நிறுவிய மண்டபம்]]  

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# யோகேந்திர சுக்லா


**யோகேந்திர சுக்லா (Yogendra Shukla)** (1896-1960) பீகாரில் இருந்து வந்த சுதந்திர போராட்ட வீரரான இவர் ஓர் இந்திய தேசியவாதியாவார். இவர் அந்தமான் தீவுகளில் இருக்கும் சிற்றறைச் சிறையில் அடைத்து வைக்கபட்டிருந்தார். மேலும் இவர் இந்துஸ்தான் சோசலிச குடியரசுக் அமைப்பின் நிறுவனர்களில் ஒருவராக இருந்தார். பசவான் சிங்குடன் (சின்கா) பீகாரைச் சேர்ந்த காங்கிரசு சோசலிச கட்சியின் நிறுவன உறுப்பினர்களில் ஒருவராகவும் இருந்தார்.  

## பின்னணி
யோகேந்திர சுக்லாவும் இவரது மருமகன் பைகுந்த் சுக்லாவும் (1907-1934) பீகார் மாநிலத்தின் லல்கஞ்ச் முசாபர்பூர் மாவட்டத்தில் (இப்போது வைசாலி மாவட்டம் ) ஜலால்பூர் கிராமத்தைச் சேர்ந்தவர்கள். 1932 முதல் 1937 வரை, பீகார் மற்றும் உத்தரபிரதேசத்தில் புரட்சிகர இயக்கத்தின் தலைவர்களில் ஒருவராக, யோகேந்திரா அந்தமான் சிறையில் சிறைத்தண்டனை அனுபவித்தார். இவர் பல தைரியமான பணிக்காக பிரபலமானவர். பகத்சிங் மற்றும் பதுகேஷ்வர் தத்தாவின் மூத்த கூட்டாளியாக இருந்த இவர் அவர்களுக்கு பயிற்சி அளித்திருந்தார். இவர் தனது புரட்சிகர நடவடிக்கைகளுக்காக மொத்தம் பதினாறு 1/2 ஆண்டுகளுக்கும் மேலாக சிறைத்தண்டனை அனுபவிக்க வேண்டியிருந்தது. இந்தியாவின் வெவ்வேறு சிறைகளில் சிறைவாசம் அனுபவித்தபோது, இவர் கடுமையான சித்திரவதைக்கு உட்படுத்தப்பட்டார். இது இவரது மன உறுதியை சிதைத்தது. இதனால் பார்வையிழந்த இவர் உடல்நிலை சரியில்லாமல் 1960இல் இறந்தார்,  

## காலாபாணி
1932 அக்டோபரில், யோகேந்திர சுக்லா, பசவான் சிங் (சின்கா), சியாம் தியோ நாராயண் அல்லது இராம் சிங், ஈசுவர் தயால் சிங், கேதார் மணி சுக்லா, மோகித் சந்திர அதிகாரி மற்றும் இராம் பிரதாப் சிங் புரட்சிகர நடவடிக்கையில் ஈடுபட்டதாக அந்தமான் சிறையில் பிரிட்டிசு அரசு அடைத்தது  

யோகேந்திர சுக்லா, கேதார் மணி சுக்லா மற்றும் சியாம்தியோ நாராயண் ஆகியோர் 1932 திசம்பரில் அந்தமான்னுக்கு மாற்றப்பட்டனர். 1937ஆம் ஆண்டில், யோகேந்திர சுக்லா தனது 46 நாட்கள் உண்ணாவிரதத்தின் விளைவாக அசாரிபாக் மத்திய சிறைக்கு மாற்றப்பட்டார். 1937இல் சிறி கிருட்டிணா சின்கா முதல் காங்கிரசு அமைச்சகத்தை உருவாக்கியபோது, இவர் அரசியல் கைதிகள் காரணத்தினால் 1938 பிப்ரவரி 15, ராஜினாமா செய்தார். இதன் விளைவாக, ஆளுநர் கோரிக்கைகளை ஏற்றுக்கொண்டார். யோகேந்திர சுக்லாவும் மற்ற அரசியல் கைதிகளும் 1938 மார்ச்சில் விடுவிக்கப்பட்டனர்.  

## கலாபாணியிலிருந்து விடுதலையான பிறகு
விடுதலையான பின்னர் யோகேந்திர சுக்லா இந்திய தேசிய காங்கிரசில் சேர்ந்தார் . மேலும் முசாபர்பூர் மாவட்ட காங்கிரசு குழுவின் துணைத் தலைவராகவும் தேர்ந்தெடுக்கப்பட்டார்.  

சுக்லா கைது செய்யப்பட்டதற்கு பிரிட்டிசு அரசு ரூ.5000 பரிசு அறிவித்தது. இவர் 1942 திசம்பர் 7, அன்று முசாபர்பூரில் கைது செய்யப்பட்டார். கைது செய்யப்படுவதற்கு ஒரு நாள் முன்பு சுக்லா முசாபர்பூர் சிறையில் இருந்து சூரஜ்தியோ சிங், இராம் பாபு கல்வார், பிரம்மநந்த் குப்தா மற்றும் கணேஷ் ராய் ஆகிய நான்கு கைதிகளை தப்பிக்க உதவியதாக அரசாங்கம் நம்பியது.  

யோகேந்திர சுக்லா பக்சர் சிறையில் மூன்று ஆண்டுகள் அடைக்கப்பட்டார். 1944 மார்ச்சில், இவர் பக்சர் சிறையில் தனது உண்ணாவிரதத்தை தொடங்கினார்.  

## சுதந்திரத்தின் போது மற்றும் அதற்குப் பிறகு
இவர் 1946 ஏப்ரலில், விடுவிக்கப்பட்டார். 1958ஆம் ஆண்டில், இவர் பிரஜா சோசலிச கட்சியின் சார்பாக பீகார் சட்டமன்ற உறுப்பினராக நியமிக்கப்பட்டார். மேலும் 1960 வரை பதவியிலிந்தார். 1960ஆம் ஆண்டில்,பல ஆண்டு சிறைவாசத்தின் விளைவாக இவர் தீவிரமாக நோய்வாய்ப்பட்டு, 1960 நவம்பர் 19, அன்று இறந்தார்.
# குசான-சாசானிய இராச்சியம்


உருவம் பொறித்த தங்க நாணயம், (ஆட்சிக் காலம்:கிபி 277- 286)]]  

**குசான-சாசானிய இராச்சியம்** (**Kushano-Sasanian Kingdom**) (ஆட்சிக் காலம்:கிபி 230 -370) (also called **(Kushanshas)** குசான் பேரரசின் வீழ்ச்சிக்குப் பின்னர், பாரசீகத்தின் சாசானியர்களின் ஒரு கிளையினர் குசான-சாசானிய இராச்சியத்தை நிறுவி, நடு ஆசியாவின் சோக்தியானா, பாக்திரியா, மெர்வி, பால்க், தற்கால ஆப்கானித்தான் மற்றும் தற்கால பாகிஸ்தானின் கைபர் பக்துன்வா பகுதிகளை கிபி 230 முதல் கிபி 365 முடிய 140 ஆண்டுகள் ஆண்டனர். குசான-சாசானிய இராச்சிய மன்னர்கள் சொராட்டிரிய நெறி இந்து சமயம் மற்றும் மானி சமயங்களை ஆதரித்தனர். இம்மன்னர்கள் தங்கள் உருவத்துடன், சூலம் ஏந்திய சிவனின் உருவம் பொறித்த தங்கம் மற்றும் வெள்ளி நாணயங்களையும் வெளியிட்டனர்.  

கிமு 225-இல் சாசானியர்களின் ஒரு பிரிவினர், குசான் பேரரரசின் வீழ்ச்சியின் போது, சோக்தியானா, பாக்திரியா மற்றும் காந்தாரப் பகுதிகளை குசானர்களிடமிருந்து கைப்பற்றி அப்பகுதிகளுக்கு ஆளுநர்களை நியமித்தனர். பின்னர் இந்த ஆளுநர்கள், சாசானியப் பேரரசுக்கு அடங்கிய சிற்றரசர்களாக, தங்களை **குசானர்களின் மன்னர்கள்** ("Kings of the Kushans") என அழைத்துக் கொண்டதுடனர். இவர்கள் வெளியிட்ட தங்கம் மற்றும் வெள்ளி நாணயங்கள் மூலம் குசான-சாசானிய இராச்சிய மன்னர்களின் வரலாறு ஓரளவு அறிய கிடைக்கிறது.  

மூன்றாம் பெரோஸ் குஷான்ஷா ஆட்சியின் போது, கிபி 370-இல் குசான-சாசானிய இராச்சியத்தின் மீது நடு ஆசியாவில் வாழ்ந்த நாடோடி மக்களான கிடாரைட்டுகள் தொடுத்தப் போரில், குசான-சாசானிய இராச்சியத்தின் பெரும்பகுதிகளை கிடாரைட்டுகள் கைப்பற்றினர். எஞ்சிய குசான-சாசானிய இராச்சியத்தின் பகுதிகள் சாசானியப் பேரரசில் இணைக்கப்பட்டது. பின்னர் கிடாரைட்டு மக்களை ஹெப்தலைட்டுகள் வென்றனர்.கிபி 565-இல் சாசானியர்கள், நடு ஆட்சியாவின் துருக்கியகளுடன் இணைந்து ஹெப்தலைட்டு மக்களை விரட்டியடித்தனர். கிபி ஏழாம் நூற்றான்டின் நடுவில் பாரசீகத்தில் இசுலாமின் எழுச்சிக்குப் பின்னர் சாசானிய பேரரசு வீழ்ந்தது.  

## முக்கிய குசான-சாசானிய ஆட்சியாளர்கள்

மேற்கூரையில் மதுக் கோப்பையுடன் சாசானியத் தலைவரின் சித்திரம், கிபி 5-ஆம் நூற்றான்டு]]  

யுடன் சிவன் உருவம்]]  

- முதலாம் அர்தசீர் குசான்ஷா (230–245)
- முதலாம் பெரோஸ் குசான்ஷா (245–275)
- முதலாம் ஹோர்மிஸ்டு குசான்ஷா (275–300)
- இரண்டாம் ஹோர்மிஸ்டு குசான்ஷா (300–303)
- இரண்டாம் பெரோஸ் குசான்ஷா (303–330)
- பக்ராம் குசான்ஷா (330-365)
- மூன்றாம் பெரோஸ் குஷான்ஷா (365 -370)

## படக்காட்சிகள்

ஆட்சிக் காலத்தில் (265 – 295) ஆப்கனில் வெளியிடப்பட்ட நாணயம்]]  
## இதனையும் காண்க
- குசான் பேரரசு
- சாசானியப் பேரரசு
- இந்தோ-சாசானியப் பேரரசு
- இந்தோ-பார்த்தியப் பேரரசு
# அமோனியம் டையுரேனேட்டு


**அமோனியம் டையுரேனேட்டு** *(Ammonium diuranate)* என்பது ((NH<sub>4</sub>)<sub>2</sub>U<sub>2</sub>O<sub>7</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் அப்பம் தயாரிக்கும் போது கிடைக்கும் கதிரியக்க இடைநிலை யுரேனிய வடிவங்களில் இதுவும் ஒன்றாகும். மஞ்சள் அப்பம் என்ற பெயர் அசலாக இந்த பிரகாசமான மஞ்சள் நிற வேதிப்பொருளுக்கே வழங்கப்பட்டது. தற்போது மஞ்சள் நிறத்திலில்லாத யுரேனியம் ஆக்சைடு கலவைகளுக்கும் பயன்படுத்தப்படுகிறது. கலப்பு-ஆக்சைடு எரிபொருள் உருவாக்கத்தின் போதும் இது இடைநிலை வேதிப்பொருளாக உருவாகிறது.  

மண்ணெண்ணையிலுள்ள மூவிணைய அமீன்களைப் பயன்படுத்தி யுரேனியம் பிரித்தெடுக்கப்பட்ட பின்னர் நீர்த்த அமோனியம் ஐதராக்சைடு சேர்ப்பதன் மூலம் அமோனியம் இருயுரேனேட்டை வீழ்படிவாக்கலாம். யுரேனியம் ஆக்சைடாக உயர்வெப்பநிலைக்கு சூடேற்றுவதற்கு முன்பு அடர்த்தி மிகுத்து மையவிலக்கி மூலம் தனித்துப் பிரிக்கப்படுகிறது.  

அமோனியம் இருயுரேனேட்டு ஒரு காலத்தில் மட்பாண்டங்களில் வண்ண மெருகூட்டல்களை உருவாக்க பயன்படுத்தப்பட்டது. இருப்பினும் எரிக்கும்போது இது யுரேனியம் ஆக்சைடாக சிதைகிறது, எனவே இந்த யுரேனேட்டு முழுமையாக சுத்திகரிக்கப்பட்ட யுரேனியம் ஆக்சைடை விட குறைந்த விலை பொருளாக மட்டுமே பயன்படுத்தப்படுகிறது.
# அந்தோனி சவிரிமுத்து


கலாபூசணம் **அந்தோனி சவிரிமுத்து** (மார்ச் 12, 1924 - மார்ச் 2, 2017) ஈழத்தின் பிரபலமான நாட்டுக்கூத்துக் கலைஞரும், அண்ணாவியாரும் ஆவார்.  

## பட்டங்கள்
கலைத்தென்றல், கலைவேந்தன், கலைவருணன், கலாசமுத்திரம், கலாகங்கை, யாழ்முத்து, கலாபூஷணம்  

## சிறப்பு விருதுகளும் பட்டங்களும்
- 1990 இல் யாழ் நாவாந்துறையில் மேடையேற்றப்பட்ட புனித கிறிஸ்தோப்பர் நாடக விழாவில் யாழ் முன்னாள் ஆயர் மேதகு பஸ்தியாம்பிள்ளை தியோகுப்பிள்ளை பிரதம விருந்தினராகக் கலநது அண்ணாவியாரைப் பாராட்டினார்.
- 2004 சூன் 27 இல் ஆனந்தசீலன் நாடக விழாவில் 'கலைத்தென்றல்" பட்டமளிக்கப்பட்டது.

## வழிவந்தோர்
அந்தோனி சவிரிமுத்துவின் பிள்ளைகள், பேரப்பிள்ளைகள் நான்கு தலைமுறையாளர்களாக இக்கூத்துக் கலையைப் பேணிப் பாதுகாத்து வருகின்றனர். கனடாவில் மகன் அண்ணாவியார் மிக்கேல்தாஸ், நோர்வேயில் மகன் அண்ணாவியார் ஜெயராஜா ஆகியோர் தொடர்ந்து இக்கலையை வளர்த்து வருகின்றனர்.
# சீயுனெரைட்டு


**சீயுனெரைட்டு** *(Zeunerite)* என்பது Cu(UO<sub>2</sub>)<sub>2</sub>(AsO<sub>4</sub>)<sub>2</sub>•(10-16)H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆட்டுனைட்டு எனப்படும் நீரேறிய கால்சியம் யுரேனைல் பாசுபேட்டு குழு கனிமங்களில் ஓர் உறுப்பினராக சீயுனெரைட்டு கருதப்படுகிறது. நீர் நீக்கப்பட்ட சீயுனெரைட்டான மெட்டாசீயுனெரைட்டு இதனுடன் சேர்ந்து காணப்படுகிறது.  

ஆர்சனிக் கலந்துள்ள நீர்வெப்ப யுரேனியத் தாது படிவுகளின் ஆக்சிசனேற்ற காலநிலை மண்டலத்தில் இரண்டாம்நிலை கனிமமாக சீயுனெரைட்டு தோன்றுகிறது. ஒலிவெனைட்டு, மேன்சுபீல்டைட்டு, சிகோரோடைட்டு, அசுரைட்டு, மாலகைட்டு போன்ற கனிமங்கள் சியூரைட்டுடன் கலந்து காணப்படுகின்றன.  

செருமனி நாட்டிலுள்ள சாக்சனி மாநிலம் சிக்னீபெர்கு மாவட்டத்தின் கனிம மலைத்தொடரில் 1872 ஆம் ஆண்டு சீயுனெரைட்டு கண்டறியப்பட்டது. 1828-1907 ஆம் ஆண்டு காலப்பகுதியைச் சேர்ந்த அறிவியலாளர் குசுதாவ் அண்டன் சீயுனெர் நினைவாக இக்கனிமத்திற்கு சீயுனெரைட்டு எனப்பெயரிடப்பட்டது.
# வார்ப்புரு:Infobox music festival

<includeonly>  
| image = }  
| image_size = }  
| alt = }  
| caption = }  
| genre = }  
| dates = }  
| location = }  
| organizer = }}  
| organiser = }}  
| coordinates = }  
| years_active = }  
| founder_title= Founded by  
| founder_name = }  
| attendance = }  
| capacity = }  
| website = }  
| footnotes =  
}}</includeonly><noinclude></noinclude>
# உலக இசை நாள்


**உலக இசை நாள்** (*World Music Day*, *Fête de la Musique*, *Music Day*, **Make Music Day** என்பது ஆண்டுதோறும் சூன் 21 அன்று நிகழ்த்தப்படும் இசைக் கொண்டாட்டங்கள் ஆகும். இந்நாளில் ஒரு நகரம் அல்லது நாட்டின் குடிமக்கள் தங்கள் சுற்றுப்புறங்களில் அல்லது பொது இடங்கள் அல்லது பூங்காக்களில் இசைக்கருவிகளை வாசிக்க அனுமதிக்கப்படுகிறார்கள். இலவச இசை நிகழ்ச்சிகளும் ஏற்பாடு செய்யப்படுகின்றன. அங்கு இசைக்கலைஞர்கள் வேடிக்கையாக கட்டணம் இன்றி பாடி அல்லது இசைக்கருவிகளை இசைத்து மகிழ்கிறார்கள்.  

முதலாவது கோடைகால இசை நாள் கொண்டாட்டம் பிரான்சின் கலாச்சார அமைச்சர் சாக் லாங், மற்றும் பிரெஞ்சு இசையமைப்பாளர் மோரிசு புளூரெட் ஆகியோரால் ஆரம்பித்து வைக்கப்பட்டது. இது 1982 இல் பாரிசு நகரில் கொண்டாடப்பட்டது. பின்னர் இசை நாள் உலகெங்கிலும் 120 நாடுகளில் கொண்டாடப்பட்டு வருகிறது.  

## நோக்கம்
இரண்டு வழிகளில் இசையை மேம்படுத்துவது உலக இசை நாளின் நோக்கம் ஆகும்:  
- "இசையை உருவாக்கு" என்ற முழக்கத்தின் கீழ், அமெச்சூர் மற்றும் தொழில்முறை இசைக்கலைஞர்கள் தெருக்களில் நிகழ்த்த ஊக்குவிக்கப்படுகிறார்கள்.
- பல இலவச இசை நிகழ்ச்சிகள் ஏற்பாடு செய்யப்படுகின்றன. இதன் மூலம் அனைத்து வகை இசைகளையும் பொதுமக்களை சென்றடைகின்றது.
# பிகாரி லால் குப்தா


**பிகாரி லால் குப்தா (Behari Lal Gupta)** இந்திய ஆட்சிப்பணியிலிருந்த இவர் அரசியல்வாதியாகவும் இருந்தார்.  

## ஆரம்பகால வாழ்க்கை மற்றும் கல்வி
குப்தா கொல்கத்தாவில் ஒரு மருத்துவ குடும்பத்தில் பிறந்தார். இவரது பெற்றோர் சந்திரசேகர் குப்தா மற்றும் ராஜேஸ்வரி என்பவராவர். இவரது தாயார் பிரம்ம சமாஜத்தின் வார இதழான *இந்தியன் மிரர்* என்ற பத்திரிகையின் ஆசிரியர் நரேந்திரநாத் சென்னின் மூத்த சகோதரியாவார்.  

இவரது ஆரம்ப கல்வி கொல்கத்தாவின் அரே பள்ளி மற்றும் மாநிலக் கல்லூரியில் இருந்தது. பின்னர் இவர் தனது குழந்தைப் பருவ நண்பர்களான இரமேஷ் சுந்தர் தத் மற்றும் சுரேந்திரநாத் பானர்ஜி ஆகியோருடன் உயர் படிப்புகளுக்காக இங்கிலாந்து சென்றார். இங்கிலாந்தில் இவர் இலண்டன் பல்கலைக்கழகக் கல்லூரியில் சேர்ந்தார். இறுதியில் ஆட்சிப்பணிக்கான போட்டித் தேர்வுகளில் தேர்ச்சி பெற்றார். 1869ஆம் ஆண்டில் இந்திய ஆட்சிப்பணியில் சேர்ந்த மூன்றாவது இந்தியரானார். 1871இல் இந்தியாவுக்கு வந்தார். 1869 ஆம் ஆண்டில் இந்திய ஆட்சிப்பணியில் சேர்ந்த ஆர்.சி தத், தானே, சுரேந்திரநாத் பானர்ஜி மற்றும் சிறிபாத் பாபாஜி தாக்கூர் உட்பட நான்கு இந்தியர்களை தயார் சேர்ந்தவராவார். இவர், சமசுகிருதம் மற்றும் பாரசீக மொழிகளில் பட்டம் பெற்றிருந்தார். கொல்கத்தாவின் பவானிபூரில் பிரம்ம சம்மேலன சமாஜத்தின் உறுப்பினராகவும் இருந்தார்.  

## தொழில்
இந்திய ஆட்சிப்பணியில் இவரது வாழ்க்கை வேறுபடுத்தப்பட்டது: இவர் 1872 ஆம் ஆண்டில் கொல்கத்தாவின் முதல் இந்திய தலைமை தலைமை நீதிபதியானர். இந்த நியமனம், ஒரு இந்திய குடிமகன் பிரிட்டிசு இந்தியாவில் இத்தகைய மூத்த பதவிக்கு நியமிக்கப்படுவதன் நியாயத்தன்மை குறித்த தீவிர விவாதத்தைத் தூண்டியது. 1883 இல் இல்பர்ட் மசோதா சர்ச்சைக்கு வழிவகுத்தது. இவர் மாவட்ட மற்றும் அமர்வு நீதிபதி, சட்ட விவகார கண்காணிப்பாளர், வங்காளம், உறுப்பினர், வங்காள சட்டமன்றம் மற்றும் இறுதியாக கொல்கத்தா உயர்நீதிமன்றத்தின் நீதிபதி போன்ற பதவிகளை வகித்துவிட்டு 1907 இல் ஓய்வு பெற்றார்.  

## ஓய்வு பெற்ற பின்
ஓய்வுக்குப் பின்னர் 1909 ஆம் ஆண்டில் இவர் பரோடாவின் சட்டம் மற்றும் நீதி உறுப்பினராக நியமிக்கப்பட்டார். பின்னர் , 1912 இல் திவானாக நியமிக்கப்பட்டார். 1914 ஆம் ஆண்டில் இவர் பரோடா மகாராஜா மூன்றாம் சாயாஜிராவ் கெய்க்வாட்டுடன் ஐரோப்பாவுக்கு பயணம் செய்தார்.
# முதலாம் ஹோர்மிஸ்டு குசான்ஷா


உருவம் பொறித்த தங்க நாணயம், (ஆட்சிக் காலம்:கிபி 277- 286)]]  
**முதலாம் ஹோர்மிஸ்டு குசான்ஷா** (**Hormizd I Kushanshah**) தெற்காசியாவின் குசான-சாசானிய இராச்சியத்தின் புகழ்பெற்ற மன்னர் ஆவார். இவர் குசான-சாசானிய இராச்சியத்தை கிபி 275 முதல் கிபி 300 முடிய 25 ஆண்டுகள் இராச்சியத்தை ஆண்டார். இவரை இரண்டாம் பக்ரம் எனபவர் கிபி 300-இல் போரில் தோற்கடித்து ஆட்சியைக் கைப்பற்றினார்.  

குசான-சாசானிய இராச்சியத்தின் மன்னரான இவரது ஆட்சிக் காலத்தில் தான் முதன்முதலாக தங்க நாணயங்கள், மன்னர்கள் உருவம் பொறித்து வெளியிடப்பட்டது. பின்னர் இவரது வம்சத்தினரும் தொடர்ந்து தங்க நாணயங்களை, தங்கள் உருவத்திற்குப் பின்பக்கத்தில் சிவனின் உருவத்தைப் பொறித்து வெளியிட்டனர்.  

## நாணயம்
முதலாம் ஹோர்மிஸ்டு குசான்ஷா உருவம் பொறித்த தங்க நாணயம்]]  
காபூல் போன்ற இடகளில் தங்க நாணயச் சாலைகளை அமைத்தார். மன்னர் முதலாம் ஹோர்மிஸ்டு குசான்ஷா சொராட்டிரிய நெறியைக் கடைபிடித்தவராக இருப்பினும்,குசான் பேரரசினர் போன்று, தாம் வெளியிட்ட தங்க நாணயத்தில், தன் உருவத்தை சிவன் வடிவத்தில், கையில் சூலாயுதமும், பின்புறம் நந்தியும் இருப்பது போல் வெளியிட்டார்.  

## இதனையும் காண்க
- குசான-சாசானிய இராச்சியம்
# ஜோதிரிந்திரநாத் தாகூர்


**ஜோதிரிந்திரநாத் தாகூர் (Jyotirindranath Tagore)** (1849 மே 4 - 1925 மார்ச் 4) இவர் ஓர் நாடக ஆசிரியரும், இசைக்கலைஞரும், ஆசிரியரும் மற்றும் ஓவியருமாவார். முதல் ஐரோப்பியரல்லாத நோபல் பரிசு வென்ற இவரது தம்பியான, இரவீந்திரநாத் தாகூரின் திறமைகளை வளர்ப்பதில் இவர் முக்கியப் பங்கு வகித்தார்.  

## படைப்புகள்
வரலாற்று நாடங்கள் - இவர், *புருபிக்ராம்* (1874), *சரோஜினி* (1875), *அஷ்ருமதி* (கண்ணீரில் பெண், 1879), *ஸ்வப்னமயி* (கனவு பெண், 1882) போன்ற வரலாற்று நாடங்களை இயற்றியுள்ளார்.  

நையாண்டி நாடகங்கள் - *கிஞ்சித் ஜலாஜோக்* (சில புத்துணர்ச்சி, 1873), *ஈமான் கர்மா அர் கோர்போ நா* (நான் இனிமேல் இதுபோன்ற ஒரு காரியத்தையும் செய்ய மாட்டேன் 1877), *ஹதத் நபாப்* (திடீரென்று ஒரு ஆட்சியாளர், 1884), *அலிக் பாபு* (விசித்திரமான மனிதன், 1900) போன்ற நையாண்டி நாடகங்களை எழுதியுள்ளார்.  

மொழிபெயர்ப்புகள் - காளிதாசனின் அபிஞான சாகுந்தலம் மற்றும் *மாலதி மாதவா*; சுத்ரக்கின் *மிருச்சதிகா* ; மார்க்கஸ் அரேலியஸின் மெடிடேசன்ஸ், ஷேக்சுபியரின் *ஜூலியஸ் சீசர்* ; பால கங்காதர திலக்கின் கீதை இரகசியம் போன்றவற்றை மொழிபெயர்த்துள்ளார்.